নিউজ বিএনএ ডটকম, ঢাকা, ১০ জুলাই : বার দলের ডাকা টানা ৩০ ঘণ্টার হরতালের প্রথম দিন রাজধানী সহ সারাদেশে ঢিলেঢালা ভাবে পালিত হচ্ছে। হরতাল চলাকালে পুরনো পল্টনে পুলিশের সাথে হরতালকারীদের ব্যাপক সংঘর্ষ হয় । এই সময় পুলিশ সেখান শতাধীক কর্মীকে গ্রেফতার করে।    পুলিশ জানায়, মোহাম্মদপুর থানা পুলিশ ইকবাল রোডের একটি কোচিং সেন্টারে অভিযান চালিয়ে শিবিরের ২৩ নেতাকর্মীকে আটক করেছে। পল্টন থানা পুলিশ ২৬ জন, কাফরুল থানা পুলিশ ৩ জন, উত্তরা থানা পুলিশ ৫ জন, পল্লবী থানা পুলিশ ২ জন, হাজারীবাগ থানা পুলিশ ১ জন  এবং কোতোয়ালি থানা পুলিশ ৪ জনকে আটক করেছে।    অপর দিকে হরতাল চলাকালে নারায়ণগঞ্জের ফতুল্লার পঞ্চবটি এলাকায় হরতাল সমর্থকদের সঙ্গে পুলিশের সংঘর্ষে ১০ পুলিশসহ শতাধিক আহত হয়েছে। এ সময় হরতালকারীরা ৮/১০টি গাড়ি ভাঙচুর করে। পুলিশ পরিস্থিতি নিয়ন্ত্রণে আনতে শতাধিক টিয়ারশেল ও রাবার বুলেট নিক্ষেপ করেছে। এছাড়া সংঘর্ষের সময় পুলিশের দুটি অস্ত্র লুট হয়েছে। পুলিশ ঘটনাস্থল থেকে ৩ জনকে আটক করেছে।    সম্পাদনা : কামাল উদ্দিন খোকন।